ตามคาด! ตลท.จับ DELTA ติดแคชฯระดับ 2 เริ่มพรุ่งนี้
ตลท. สั่ง DELTA แจง Trading Alert พร้อมจับติดแคชบาลานซ์ ระดับ 2 หลังราคาหุ้นพุ่ง 14% ด้วยมูลค่าการซื้อขาย 6.58 พันลบ. เริ่ม 16 ก.ค. – 5 ส.ค. 2564 
15 ก.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List) พร้อมทั้งประกาศให้ DELTA เป็นหลักทรัพย์ที่ห้ามคำนวณวงเงินซื้อขาย และเข้าข่ายมาตรการกำกับการซื้อขาย (Cash Balance) ระดับ 2 เริ่ม 16 ก.ค. – 5 ส.ค. 2564
โดยวันนี้ (15 ก.ค. 2564) ราคาหุ้น DELTA ปิดตลาดที่ระดับ 652 บาท ปรับตัวขึ้น 78 บาท หรือ 13.59% ด้วยมูลค่าการซื้อขาย 6.58 พันล้านบาท 
 